עיראק תופסת את המקום הראשון בסיכום הכולל של זירות הקטל לכתבים ולצלמים ברבע המאה האחרונה
לא רק חיילים אמריקאים משלמים בחייהם על ההרפתקה העיראקית של גורג בוש: מאז שהחלה המלחמה ב־2003 ועד סוף השנה שעברה נהרגו ונרצחו שם לא פחות משישים עיתונאים, מרביתם מקומיים ומיעוטם זרים. בכך תופסת עיראק את המקום הראשון בסיכום הכולל של זירות הקטל לכתבים ולצלמים ברבע המאה האחרונה. במקום השני: אלגיריה, שבה נהרגו בין 1993 ל־1995 58 עיתונאים. בהמשך הרשימה: קולומביה, עם 52 עיתונאים הרוגים מאז 1986 ועד 2005; יוגוסלביה לשעבר, שם נהרגו בין 1991 ל־1995 36 עיתונאים; והפיליפינים עם 36 אנשי תקשורת שנהרגו בין 1983 ל־1987. את הנתונים פרסמה לאחרונה "הוועדה להגנת עיתונאים", גוף בינלאומי שמרכזו בניו־יורק, הנאבק למען עיתונאים ברחבי העולם הנמצאים בסכנה, וגם מתעד את גורלם. גיליון 61, מרץ 2006